b'\n_START_ARTICLE_\nFemme Fatale (albumas)\n_START_SECTION_\nIstorija\n_START_PARAGRAPH_\n2010\xc2\xa0m. per interviu prodiuseris Danja patvirtino \xc5\xbeurnalui, kad dirba su Spears prie jos septintojo studijinio albumo. Darkchild, kitas prodiuseris, patvirtino, jog kuria muzik\xc4\x85 Spears. Ta\xc4\x8diau Spears vadybininkas Adam Leber neig\xc4\x97, jog kuriamas naujas atlik\xc4\x97jos albumas.  2010\xc2\xa0m. lapkrit\xc4\xaf prodiuseris Dr. Luke prane\xc5\xa1\xc4\x97, jog jis bus vienas i\xc5\xa1 vykdan\xc4\x8di\xc5\xb3j\xc5\xb3 prodiuseri\xc5\xb3 albumo \xe2\x80\x9eFemme Fatale\xe2\x80\x9c, kartu su Max Martin. 2010\xc2\xa0m. gruod\xc5\xbeio 2 d. Spears per savo gimtadien\xc4\xaf per Twitter patvirtino, jog ji i\xc5\xa1leis nauj\xc4\x85 album\xc4\x85 kit\xc5\xb3 met\xc5\xb3 kovo m\xc4\x97nes\xc4\xaf.  2011\xc2\xa0m. vasario 7 d. Spears patvirtino, jog jos septintasis studijinis albumas pavadinimu \xe2\x80\x9eFemme Fatale\xe2\x80\x9c bus i\xc5\xa1leistas 2011\xc2\xa0m. kovo 25 d\n_START_SECTION_\n\xc4\xaera\xc5\xa1ymas\n_START_PARAGRAPH_\nSpears viename interviu teig\xc4\x97, jog album\xc4\x85 \xc4\xafra\xc5\xa1in\xc4\x97jo dvejus metus. Po \xe2\x80\x9eHold It Against Me\xe2\x80\x9c para\xc5\xa1ymo, Luke ir Martin nor\xc4\x97jo duoti dain\xc4\x85 \xc4\xafra\xc5\xa1yti atlik\xc4\x97jai Katy Perry, ta\xc4\x8diau jie nusprend\xc4\x97, jog tai ne jos stiliaus daina. 2011\xc2\xa0m. saus\xc4\xaf Danja duodamas interviu sak\xc4\x97, jog yra suk\xc5\xabr\xc4\x99s kelias dainas urban stiliaus Britney, ta\xc4\x8diau jie dar neprad\xc4\x97jo j\xc5\xb3 \xc4\xafra\xc5\xa1in\xc4\x97ti.  Darkchild patvirtino, jog Britney jau \xc4\xafra\xc5\xa1\xc4\x97 dvi jo sukurtas dainas ir viena i\xc5\xa1 j\xc5\xb3 yra kartu su atlik\xc4\x97ju Travis Barker ir daugiau roko stiliaus. 2011\xc2\xa0m. vasario 8 d. Spears studijoje \xc4\xafra\xc5\xa1\xc4\x97 dain\xc4\x85 kartu su will.i.am. William Orbit patvirtino, jog kartu su Klas Ahlund para\xc5\xa1\xc4\x97 dain\xc4\x85 Britney, bet ji ne\xc4\xaftraukta \xc4\xaf finalin\xc4\x99 albumo versij\xc4\x85. Vienoje radijo laid\xc5\xb3 paklausta apie albumo \xc4\xafra\xc5\xa1ymo proces\xc4\x85, Britney teig\xc4\x97, jog ji k\xc5\xabr\xc4\x97 album\xc4\x85 su prodiuseriais, su kuriais dirba jau ne pirm\xc4\x85 kart\xc4\x85 ir pasitiki jais, taip pat eksperimentavo su naujais prodiuseriais kaip will.i.am ir atlik\xc4\x97ja Sabi.\n_START_SECTION_\nKompozicija\n_START_PARAGRAPH_\n2011\xc2\xa0m. vasario 10 d. Spears apib\xc5\xabdino \xe2\x80\x9eFemme Fatale\xe2\x80\x9c kaip \xe2\x80\x9enuotaiking\xc4\x85 ir energing\xc4\x85 pop album\xc4\x85\xe2\x80\x9c, kuriame yra kelios vidutinio tempo dainos, kurias gal\xc4\x97tume laikyti balad\xc4\x97mis. Per interviu su \xe2\x80\x9eV\xe2\x80\x9c \xc5\xbeurnalu, Spears teig\xc4\x97, jog tai daugiau \xc5\xa1oki\xc5\xb3 muzikos albumas. Jinai \xc5\xa1\xc4\xaf album\xc4\x85 vertina kaip vien\xc4\x85 i\xc5\xa1 geriausi\xc5\xb3.\n_START_SECTION_\nI\xc5\xa1leidimas ir reklamavimas\n_START_PARAGRAPH_\n2011\xc2\xa0m. vasario 2 d. Spears prane\xc5\xa1\xc4\x97 albumo pavadinim\xc4\x85 ir i\xc5\xa1leido albumo vir\xc5\xa1el\xc4\xaf. \xe2\x80\x9eTwitter\xe2\x80\x9c svetain\xc4\x97je i\xc5\xa1kart pavadinimas tapo populiariu ir tapo de\xc5\xa1imt\xc4\x85ja ilgiausiai trunkan\xc4\x8dia tema \xc5\xa1iame tinklalapyje. \xe2\x80\x9eFemme Fatale\xe2\x80\x9c bus i\xc5\xa1leistas kovo 29 d. standartine versija. Bus i\xc5\xa1leista ir deluxe versija su papildomomis dainomis. Taip pat bus i\xc5\xa1leista specialiai gerb\xc4\x97jams skirta versija su 32 puslapi\xc5\xb3 knygele. I\xc5\xa1leidimo dien\xc4\x85 Spears pasirodys ABC kanalo rytin\xc4\x97je laidoje, kur atliks tris dainas i\xc5\xa1 naujojo albumo. Albumo reklamavimas prasid\xc4\x97s nuo \xc4\xafvairi\xc5\xb3 interneto reklam\xc5\xb3 ir akcij\xc5\xb3 iki televizijos reklam\xc5\xb3 bei konkurs\xc5\xb3 gerb\xc4\x97jams. Spears patvirtino, jog ji turi plan\xc5\xb3 kitam koncertiniam turui, kuris paremt\xc5\xb3 \xc5\xa1\xc4\xaf album\xc4\x85.'